Na osnovu Statuta Grada Visoko („Službeni glasnik Grada Visoko“, broj: 10/21) i člana 21. stav 1. Odluke o privremenom korištenju javnih površina na području grada Visoko, broj: 02/1-02-226/25 od 17.07.2025. godine putem Službe za finansije, privredu, poslovne prostore i ekonomski razvoj objavljuje:

**O B A V I J E S T**

za podnošenje zahtjeva za privremeno korištenje javnih površina

za ostale namjene

**I Predmet Obavijesti**

Predmet Obavijest jeprivremeno korištenje javnih površina za ostale namjene:

1. reklamni info stolovi,
2. pultovi, stolovi i tezge radi prodaje ukrasnih predmeta, suvenira, cvijeća i slično u dane državnih i drugih praznika kada je uobičajeno,
3. pultovi, stolovi, tezge i mobilne kućice za prodaju sezonskog voća i prehrambenih proizvoda (suho i koštunjavo voće, šećerne vune / vate, palačinke, kokice, kesteni, kukuruzi i slično),
4. stolovi / vitrine za prodaju suhomesnatih i gotovih pečenjarskih proizvoda,
5. oprema zabavnog parka, cirkusa, dječijih autića, vozića i sličnih zabavnih sadržaja,
6. ostali specifični sadržaji (pultovi za prodaju knjiga i umjetnina, sanduk za čišćenje obuće i slično),
7. održavanje izložbeno-prodajnih sajmova, privrednih, kulturnih i sportskih manifestacija i sličnih događaja,

**II Poziv za podnošenje zahtjeva za privremeno korištenje javne površine za ostale namjene**

Pozivaju se sva zainteresovana prava lica registrovana za obavljanje određene djelatnosti i fizička lica koja imaju odobrenje za obavljanje djelatnosti da podnesu zahtjev za privremeno korištenje javne površine za ostale namjene iz tačke I predmetne obavijesti.

Obrazac zahtjeva se preuzima ipodnosi od dana objavljivanja Obavijest do 31.12.2025. godine, u šalter sali Grada Visoko, od 07:30 h do 16:00 h.

**IIILokacije za privremeno korištenje javnih površina za ostale namjene**

Lokacije za privremeno korištenje javnih površina za ostale namjene su:

1. Reklamni i info stolovi ulice: Čaršijska, Alije Izetbegovića i Branilaca.
2. Pultovi, stolovi i tezge radi prodaje ukrasnih predmeta, suvenira, cvijeća i slično u dane državnih i drugih praznika kada je uobičajeno: plato ispred Zanatskog centra, plato ispred KC Altindag, plato preko puta Tabhanske džamije, trg ispred Pošte, ulica Alije Izetbegovića, ulica Branilaca i plato ispred KSC Mladost.
3. Pultovi, stolovi, tezge i mobilne kućice namijenjene za prodaju sezonskog voća i prehrambenih proizvoda (suho i koštunjavo voće, šećerne vune / vate, palačinke, kokice, kesteni, kukuruzi i slično): šetnica pored KC Altindag, plato iza zgrade ZK Ureda, prostor ispred poslovne zgrade Vizija, plato preko puta Galerije Likum 76, ulica Aleja Šehida Resula, ulica Branilaca (plato pored česme), plato ispred KSC Mladost i plato u Naselju Luke.
4. Stolovi / vitrine za prodaju suhomesnatih i gotovih pečenjarskih proizvoda u vijeme održavanja sajmova: prostor ispred poslovne zgrade Vizija i parking prostor u ulici Dr. Džananovića.
5. Oprema:
	* zabavnog parka, cirkusa, i sličnih zabavnih sadržaja: plato ispred KSC Mladost i plato pored stadiona u Luci
	* dječijih autića i vozića: KSC Mladost, gradski park, plato ispred KC Altindag i plato pored stadiona u Luci.
6. Ostali specifični sadržaji:
	* pultovi za prodaju knjiga i umjetnina: plato ispred Zanatskog centra, KC Altindag, plato preko puta Tabhanske džamije i plato ispred KSC Mladost,
	* sanduk za čišćenje obuće: ulice Čaršijska, Alije Izetbegovića, Aleja Šehida Resula i Branilaca.
7. Održavanje izložbeno-prodajnih sajmova, privrednih, kulturnih i sportskih manifestacija i sličnih događaja: plato pored stadiona u Luci, ulica Čaršijska, plato ispred Zanatskog centra, plato ispred KC Altindag, plato ispred Pošte, ulica Matrakčijina, ulica Alije Izetbegovića, gradski park, ulica Branilaca i plato ispred KSC Mladost.

**IV Period privremenog korištenja javnih površina**

Period korištenja javnih površina se određuje zavisno od namjene:

1. Za reklamne i info stolove tokom cijele godine, najduže do 5 (pet) dana.
2. Za pultove, stolove i tezge namijenjene radi prodaje ukrasnih predmeta, suvenira, cvijeća i slično u dane državnih i drugih praznika može se odobriti tokom cijele godine za vrijeme trajanja praznika, najduže do 10 (deset) dana.
3. Za pultove, stolove, tezge i mobilne kućice namijenjene za prodaju sezonskog voća i prehrambenih proizvoda (suho i koštunjavo voće, šećerne vune / vate, palačinke, kokice, kesteni, kukuruzi i slično) može se odobriti tokom cijele godine, najduže u trajanju od šest (6) mjeseci u toku godine.
4. Za stolove / vitrine za prodaju suhomesnatih i gotovih pečenjarskih proizvoda tokom cijele godine, najduže do sedam (7) dana.
5. Za zabavni park, cirkus, dječije autiće, voziće i slične zabavne sadržaje može se odobriti tokom cijele godine, najduže u trajanju od šest (6) mjeseci u toku godine.
6. Za ostale specifične sadržaje: pultovi za prodaju knjiga i umjetnina i slično najduže u trajanju od pet (5) dana, a sanduk za čišćenje obuće može se odobriti period od najviše jedne (1) godine,
7. Za održavanje izložbeno-prodajnih sajmova, privrednih, kulturnih i sportskih manifestacija i sličnih događaja može se odobriti tokom cijele godine za vrijeme trajanja događaja, najduže do sedam (7) dana.

**V Izgled opreme**

1. Reklamni info sto i pult postavlja se na javnu površinu radi podjele promotivnog materijala ili prezentacije.Maximalna površina reklamnog stola / pulta je do 3,00 m².
2. Roba i prehrambeni proizvodi iz tačke III, broj 2. i 3. Obavještenja mogu se izlagati i prodavati na: natkrivenom ili nenatkrivenom prodajnom slobodnostojećem pultu, stolu, pokretnoj tezgi, mobilnoj kućici, šatoru, pagodi ili paviljonu, koje obezbjeđuje JKP Gradska groblja d.o.o. Visoko.

Za termičku obradu prehrambenih proizvoda dozvoljava se isključivo korištenje električne energije.

1. Natkriveni ili nenatkriveni sto ili vitrina za prodaju gotovih suhomesnatih i pečenjarskih proizvoda je montažno-demontažnog i otvorenog tipa, minimalne visine 90 cm iznad terena. Stolovi moraju biti izrađeni od materijala koji zadovoljava sanitarno-higijenske uslove tokom korištenja i održavanja.
2. Oprema i uređaji za zabavu iz tačke III broj 5. moraju biti ispravni, redovno se održavati, što podnosilac zahtjeva dokazuje prilaganjem naophodnih atesta prilikom podnošenja zahtjeva za izdavanje odobrenja / rješenja o privremenom korištenju javne površine.
3. Za izlaganje i prodaju proizvoda iz tačke III, broj 6. Obavještenja privremeni korisnik može postaviti namjenski pult / sanduk za čiji izgled prilaže nacrt / fotografije uz zahtjev za privremeno korištenje javne površine.
4. Za održavanje manifestacija i događaja iz tačke III, broj 7. koriste se prodajni pultovi, stolovi ili tezge, te šatori, pagode ili paviljoni u bijeloj, bež, krem ili sivoj boji.

**VI Visina novčane naknade**

Visina novčane naknade definisana je Programom o utvrđivanju novčanih naknada za privremeno korištenje javnih površina na području grada Visoko.

NAPOEMENA: Rješenje / odobrenje o obavljanju djelatnosti, kao i rješenje / odobrenje o privremenom korištenju javne površine korisnik je dužan istaći na vidnom mjestu.

GRAD VISOKO

Službe za finansije, privredu,

poslovne prostore i ekonomski razvoj